Poplar (London)

Poplar er et historisk, hovedsakelig boligområde i East End av London, beliggende i bydelen Tower Hamlets. Den ligger rundt 8,9 km fra Charing Cross. Stedsnavnet er avledet fra poplene som vokste her før byen nådde ut hit. Historisk sett var det en grend i menighetsområdet til Stepney i Middlesex som i 1817 ble et verdslig sogn. 

 Historie 
I 1654 begynte befolkningen i grenden å vokse da Det britiske ostindiske kompani avsatte et stykke land til å bygge et kapell og det ble kjernen i den øvrige bosetningen. Lambert, Bernard (1806): The history and survey of London and its environs. 4. London. s. 134. OCLC 647659045. Kirken, St Matthias Old Church, ligger i hovedgaten Poplar High Street rett over skolen Tower Hamlets College. Den ligger ved siden av Poplars rådhus, som har dekorasjoner i mosaikk. Et moderne sportssenter kalt The Workhouse står på det samme stedet som Poplar Workhouse hvor lokalpolitikeren og fagforeningsaktivisten Will Crooks (1852–1921) tilbrakte sin første år. En eiendom rett ved er oppkalt etter ham.

De første bombing med fly i Storbritannia skjedde under den første verdenskrig. Disse gjorde stor skade og tok mange liv. East End i London ble særlig rammet, og i særdeleshet ble Poplar rammet hardt. I begynnelsen skjedde disse om natten med Zeppeliner som bombet ukritisk og førte til mange drepte sivile. Charlton, Lionel (1938): The Air Defence of Britain, London: Penguin Books Første bombing på dagtid skjedde 13. juni 1917 hvor 104 ble drept, 154 alvorlig skadd, og 269 lettere skadd i East End alene. Den alvorligste hendelsen var et direkte treff på en barneskole i Poplar hvor 18 barn ble drept. «Poplar Upper North Street WW1 School Disaster», East London History Lee, Adrian (10. juni 2017):  «WWI: Child victims of the First Blitz when a bomb hit an East London», Express

I 1921 var det en skatteprotest i Poplar, ledet av Labours George Lansbury (1859–1940), fjorårets borgermester i Poplar, og med støtte fra kommunerådet, de fleste av dem industriarbeidere. Protesten trosset myndighetene, rettsvesenet og Labours lederskap. George Lansbury ble senere selv leder av Labour. Branson, Noreen (1979): Poplarism, 1919–1925: George Lansbury and the councillors' revolt, Lawrence and Wishart Booth, Janine (2009): «Guilty and Proud of it – Poplar's Rebel Councillors and Guardians 1919–1925» , Merlin Press

Under den andre verdenskrig ble også Poplar rammet hardt under Blitzen, og 770 sivile ble drept som resultat av bombingen. «List of Civilian War Dead», Poplar Metropolitan Borough.

Som en del av den nasjonale utstillingen og festivalene Festival of Britain i 1951 ble en nytt boligfelt bygget nord for East India Dock Road, og det ble oppkalt etter George Lansbury, Lansbury Estate. I samme område ble det bygget et boligkompleks kalt for Robin Hood Gardens, designet av arkitektene Peter og Alison Smithson, og det tilsvarende brutalistiske Balfron Tower, Carradale House og Glenkerry House i nord av den ungarskfødt arkitekten Ernő Goldfinger. Blant andre kjente bygninger i Poplar er Poplar Baths, et tidligere offentlig bad, som ble gjenåpnet i 2016 etter å ha blitt stengt i 1988 grunnet lokale kampanjer.Brooke, Mike (12. mars 2010): «Town Hall go-ahead to reopen Poplar Baths—after 22 years» , East London Advertiser.

Poplar var egen kommune (metropolitan borough) innafor grevskapet London mellom 1900 og 1965. Poplar bestod da av de verdslige sognene Bow, Bromley og Poplar. Fra 1965 har Poplar vært en del av bydelen Tower Hamlets.

 Referanser 

 Eksterne lenker 

Poplar, digitalt galleri av bygninger, foto fra det biblioteket for lokalhistorie

Kategori:Steder i Tower Hamlets